มีเพศสัมพันธ์ ในวันที่ 24 และ 27 ก.ย ค่ะซึ่งไม่อยู่ในระยะปลอดภัย แต่มีการป้องกันโดนการใส่ถุงยางอนามัยตลอดค่ะ มีการเช็คถุง ไม่รั่ว ไม่แตก และก็ไม่หลุดค่ะ จากเดิมประจำเดือนควรมาวันที่ 10ต.ค ค่ะ ประจำเดือนขาดไปได้ 7วัน จึงซื้อที่ตรวจครรภ์มาตรวจ2อันค่ะ ขึ้นขีดเดียวทั้งสองอัน (ตรวจหลังจากมีเพศสัมพันธ์ครั้งสุดท้ายไป 17วันและ 19 วัน) แต่ตอนนี้ประจำเดือนยังไม่มาเลยค่ะ ค่อนข้างเครียดและกังวลค่ะ แบบนี้มีสิทธิ์ท้องไหมคะ ขอบค่ะ
สวัสดีค่ะ หากไม่ได้มีเพศสัมพันธ์ในระยะปลอดภัย แต่ได้ใส่ถุงยางอนามัยป้องกัน โดยไม่มีการฉีกขาด โอกาสในการตั้งครรภ์ก็ถือว่าน้อยมากค่ะส่วนการที่ประจำเดือนยังไม่มา หากได้ตรวจหาการตั้งครรภ์อย่างถูกต้องแล้ว และตรวจหลังจากที่มีเพศสัมพันธ์ครั้งสุดท้ายไปแล้ว 17 วัน แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ